Решение на Съда (седми състав) от 16 февруари 2023 г. (преюдициално запитване от Supremo Tribunal de Justiça ― Португалия) ― Strong Charon, Soluções de Segurança, S.A./2045-Empresa de Segurança, S.A., FL
(Дело C-675/211, Strong Charon)
(Преюдициално запитване – Социална политика – Прехвърляне на предприятия – Запазване на правата на работниците – Директива 2001/23/ЕО – Приложно поле – Отказ на преобретателя да признае прехвърлянето на трудовия договор – Понятие за трансфер – Понятие за „икономически субект“ – Липса на договорна връзка между прехвърлителя и приобретателя)
Език на производството: португалски
Запитваща юрисдикция
Supremo Tribunal de Justiça
Страни в главното производство
Жалбоподател: Strong Charon, Soluções de Segurança, S.A.
Ответници: 2045-Empresa de Segurança, S.A., FL
Диспозитив
Директива 2001/23/ЕО от 12 март 2001 година на Съвета относно сближаването на законодателствата на държавите членки във връзка с гарантирането на правата на работниците и служителите при прехвърляне на предприятия, стопански дейности или части от предприятия или стопански дейности,
трябва да се тълкува в смисъл, че:
липсата на договорна връзка между прехвърлителя и преобретателя или между стопанска дейности или част от предприятие или стопанска дейност е без значение за установяването на съществуването на трансфер по смисъла на тази директива.
Член 1, параграф 1 от Директива 2001/23
трябва да се тълкува в смисъл, че:
не може да попадне в приложното поле на тази директива положение, при което предприятие, което предоставя услуги и което за нуждите на един от своите клиенти му е изпратило екип, съставен от определен брой работници, се замества за този клиент за предоставянето на същите услуги от ново предприятие – доставчик и при което, от една страна, последното предприятие наема на работа само ограничен брой от работниците, съставящи този екип, без наетите на работа работници да разполагат със специалните компетенции и познания, необходими за предоставянето на услугите на посочения клиент и, от друга страна, новият доставчик не поема материалните или нематериалните активи, които биха били необходими за непрекъснатото предоставяне на тези услуги.
____________
1     ОВ C 148, 4.4.2022 г.